[{"text_idx": "#000002", "text": "Ta\u0308nane to\u0308o\u0308pa\u0308ev kulus Swissotelis \u201csuure sinise\u201d ku\u0308lalisena. Viimastel aastatel on IBMi ja Novelli u\u0308ritused muutunud varasema ajaga vo\u0303rreldes ma\u0308rksa \u201cha\u0308kkerlikumaks\u201d ning kuigi tegu on endiselt turundusega, on sealt u\u0308ha enam u\u0308ht-teist ko\u0303rva taha panna. Ja su\u0308u\u0308a antakse kah korralikult, ehkki enamasti tuleb gluteenijama to\u0303ttu ta\u0308iendav orgunn."}, {"text_idx": "#000003", "text": "Seekord siis hommikupoolikul u\u0308ldist visioonijuttu \u2013 see oli rohkem a\u0308riinimestele suunatud, aga paar head punkti sai ikkagi kirja, eriti Bijan Davari avaettekandest (aga see Taavi Kotka na\u0308idatud [L] NSA-pilt tuleb ka teinekord mo\u0303nes teemakohases loengus kasutusse vo\u0303tta). Pealelo\u0303unal la\u0308ks jutt sektsioonidesse, ka\u0308isin [L] turvateemat kuulamas ning sain veel paar mo\u0303tet \u2013 poola poiste jutt oli pa\u0308ris po\u0303nev (kui kohustuslik reklaamjutt va\u0308lja ja\u0308tta)."}, {"text_idx": "#000004", "text": "Nagu alati, on sellise ka\u0308imise plussiks ka inimestega suhtlemine (ameerika keeles networking). Seekordki o\u0303nnestus paar asjalikku ideed la\u0308bi arutada ning trehvata ka u\u0308likooliaegset parimat so\u0303pra, keda jupp aega na\u0308inud polnud. Aitu\u0308ma IBMile asjaliku u\u0308rituse eest."}, {"text_idx": "#000005", "text": "Seda retsepti on juba korduvalt proovitud ja eri tegelaste peal testitud, aga siia pole veel kirja pannud. Niisiis..."}, {"text_idx": "#000010", "text": "Esmalt la\u0308heb masina kaussi piim, sinna sisse sool, suhkur ja o\u0303li ning umbes pool jahust. See ko\u0303ik on hea segi ajada \u2013 masin segab ku\u0308ll ise ka, aga kindlam on teda natuke aidata. Siis sinna selga u\u0308leja\u0308a\u0308nud jahu, selle pinnale pa\u0308rm ja kauss masinasse toimetama. Kusagil 20 minuti pa\u0308rast (Kaku masin annab selleks eraldi piibitamisega ma\u0308rku) la\u0308heb sinna juurde ta\u0308idis. NB! Kausi ja masina vahele pudenenud kraam hakkab seal ka\u0308rssama ja vo\u0303ib koduse suitsuanduri lolliks ajada \u2013 seega tuleb lisada ettevaatlikult! Eriti hullusti lehkab ko\u0303rbev ku\u0308u\u0308slauk..."}, {"text_idx": "#000013", "text": "Spotify on eriti to\u0308o\u0308l lauaarvutis igati hea kaaslane, aga peale mo\u0303nepa\u0308evast jooksutamist (ilmselt seoses su\u0308steemiuuendustega) kadus a\u0308ra \u201cDiscover\u201d ehk u\u0308ks peamisi teenuseid, mis soovitab senise muusikavaliku po\u0303hjal sarnaseid asju. Lihtsalt ja\u0308i rippu ja na\u0308itas lo\u0303putult laadimist ta\u0308histavat rattakest."}, {"text_idx": "#000019", "text": "U\u0308heksaku\u0308mnendatel tegutses Manchesteri kandis ba\u0308nd lihtsa nimega \u201cJames\u201d, kelle u\u0308ks tuntuim lugu oli \u201cSit Down\u201d 1989. aastast."}, {"text_idx": "#000020", "text": "* Siin on selle loo originaalvideo \u2013 lahedad alternatiivsevo\u0303itu noored kutid, kellest ei saa arugi, kas nad mo\u0303tlevad toda kurba teksti to\u0303siselt vo\u0303i viskavad lihtsalt kuulajaga tu\u0308u\u0308pilist britilikku nalja... Loo tonaalsus on kummalises vastuolus tekstiga."}, {"text_idx": "#000021", "text": "* Siin on 2012. aasta live-esitus Lissabonis \u2013 poisid on natuke vanemaks saanud. Veidi kulunud, aga siiski samad sellid. Toosama laul on saanud aastatega ma\u0308rksa su\u0308gavama sisu. Ja see klaver seal loo alguses, kitarrisoolo ja u\u0308ksik trumm on viis pluss."}, {"text_idx": "#000024", "text": "Nokia ja Microsofti lugu jo\u0303uab ilmselt tuleviku a\u0308rio\u0303pikutesse u\u0308he puhtaima na\u0308itena teise ettevo\u0303tte u\u0308levo\u0303tmisest tippjuhist \u201cpuuki\u201d kasutades. Stephen Elop, kes eriti ei varjanudki enda Microsofti-meelsust ega tausta, vo\u0303eti Nokia tegevjuhiks, tegi seal hulganisti imelikke otsuseid ja nu\u0308u\u0308d ostis tema tegelik leivaisa po\u0303o\u0303sassekukkunud Soome uhkuse a\u0308ra odavamalt kui omal ajal Skype\u2019i. JOKK ju, sommid ise mu\u0308u\u0308sid ja midagi seadusevastast ei toimunud..."}, {"text_idx": "#000026", "text": "Eelmisel su\u0308gisel o\u0303nnestus trenniga u\u0308le pingutada ja endale [L] lateraalne epikondu\u0308liit hankida. Pool aastat oli parem ka\u0308si niivo\u0303rd metsas, et kahvlit sai suu juurde to\u0303sta, tassi ei saanud \u2013 valu oli nii hull, et Kakk o\u0303ppis vasaku ka\u0308ega kruusi kasutama. Ja kui juba tass oli raske, siis ligi kolmekilone Dell Latitude oli seda kohe kindlasti (to\u0303si, ka\u0308tt all hoides polnud valu nii hull). Mo\u0303nel u\u0308ritusel la\u0308pakaga ka\u0308ies oli ikka jama suur \u2013 isegi kotist va\u0308lja to\u0303sta ei saanud toda o\u0303ieti. Ja siis lisandus plaani juulikuine [L] HCII 2013 konverents Las Vegases ning mo\u0303te Delliga mo\u0308o\u0308da lennujaamu joosta tundus pa\u0308ris kole."}, {"text_idx": "#000027", "text": "Lo\u0303pptulemuseks oli Delli siirdumine vanema jo\u0303mmi ka\u0308sutusse ja investeerimine [L] Asus Zenbook UX32VD-sse. Esmakordselt ei ole Kaku la\u0308pakas Dell vo\u0303i IBM/Lenovo \u2013 aga valikukriteeriumidele (kaal, suurus, jo\u0303udlus, ekraan, klaviatuur, Linuxi tugi) na\u0308is see ko\u0303ige enam vastavat. Aitas ka see, et eelnevalt oli u\u0308ks samuti \u201cpingviini\u201d pruukiv hea kolleeg sama masina soetanud ning tundus rahul olevat."}, {"text_idx": "#000028", "text": "Po\u0303hiline u\u0308ldmulje \u2013 va\u0308ga o\u0303ige liigutus. 13-tolline (nagu eelmine Dell XPS, millel kahjuks graafikakaart u\u0308les u\u0308tles \u2013 siiani on kahju, see oli va\u0308ga hea la\u0308ppar) ja kaalult veidi alla pooleteise kilo \u2013 isegi haige ka\u0308ega polnud mingit ka\u0308itlusprobleemi, ka reisil mitte. Na\u0308ib, et 13 tolli ongi Kaku tarbeks parim suurusevalik \u2013 piisavalt mobiilne ja samas piisavalt suur igapa\u0308evaseks to\u0308o\u0308vahendiks."}, {"text_idx": "#000029", "text": "Asuse ekraan on va\u0308ga korralik matt 1920\u00d71080-se lahutusvo\u0303imega isend. Samas tekitas suur lahutusvo\u0303ime ka probleemi \u2013 na\u0308gemine pole enam pa\u0308ris seesama kui vanasti (isegi esimesed prillid on olemas \u2013 to\u0303si, kasutusel vaid lugemisel ja pikemalt arvuti taga) ning suure reso ja ku\u0308llalt va\u0308ikese ekraani kombinatsioon tekitab aeg-ajalt kirbusitasu\u0308ndroomi. O\u0303nneks saab Linuxil ko\u0303iki asju sa\u0308ttida \u2013 u\u0308he konkreetse soovitusena vo\u0303ib mainida Firefoxi [L] NoSquint -nimelist pluginat."}, {"text_idx": "#000031", "text": "Ma\u0308lumaht on suht standardne 4GB (Linuxil ilmselt ei teki sellega probleeme masina to\u0303ena\u0308olise eluea lo\u0303puni) ja kettaks kombinatsioon 24GB va\u0308lkma\u0308lust ja 500GB tavakettast (seega ta\u0308iesti piisav). Klaviatuur on madala ka\u0308iguga, Apple\u2019i stiilis (u\u0308ldse on Zenbook vist u\u0308ks ko\u0303ige \u201cma\u0308kimaid\u201d PCsid), aga harjumise korral pa\u0308ris mugav. Zenbooki o\u0303nnestus va\u0308hemalt tol hetkel saada vaid ameerika ja vene klaviatuuriga \u2013 ent o\u0303ige eesti itimees peaks suutma ka ameerika klaveril eesti asetust kasutada. \ud83d\ude42"}, {"text_idx": "#000034", "text": "Kaasasolev aku peab vastu vo\u0303rreldavalt paremat sorti tavala\u0308pakatega \u2013 ilmselt mo\u0303ni ultrabook peab kauem. Samas tuleb arvestada, et Zenbook on jo\u0303udluselt u\u0308le keskmise, seega ei oskaks viriseda. Hetkeseisuga pole Eestist selle mudeli jaoks varuakude mu\u0308u\u0308jat leidnud, aga ehk tuleb (ja muidugi ei ole ta\u0308napa\u0308eval probleem ka see nettipidi va\u0308lismaalt tellida)."}, {"text_idx": "#000035", "text": "Linuxi-huvilistele soovitaks kindlasti tutvuda [L] selle lehega, po\u0303hilisemad asjad saab siit ka\u0308tte. U\u0308ldine ma\u0308rkus \u2013 Zenbook on suhteliselt uus masin uute juppidega ja tahab seeto\u0303ttu saada ka uut tarkvara. Senine viimane Ubuntu ja Minti pika toega (LTS) versioon (Ubuntu 12.04, Mint 13) on vanavo\u0303itu kerneliga ja mo\u0303ned asjad ei taha ha\u0308sti toimida (ekraaniheleduse klahvid, puuteplaadi paremklo\u0303ps). Lahenduseks on kas kerneli uuendamine (lihtsa o\u0303petuse leiab UpUbuntu blogist, na\u0308iteks [L] siit) vo\u0303i mo\u0303ne va\u0308rskema versiooni paigaldamine (hetkel on Kaku masinas Mint 15; to\u0303ena\u0308oliselt lahenevad mitmed ebamugavused ja\u0308rgmise LTS-versiooniga tuleval kevadel). Kindlasti soovitaks a\u0308ra uuendada ka Inteli draiverid \u2013 vaikimisi versioon ei suutnud na\u0308idata korralikult projektorisse peegeldatud ekraanipilti. Lihtne o\u0303petus on [L] siin."}, {"text_idx": "#000036", "text": "U\u0308ks kummaline probleem esines Zenbooki BIOSi uuendamisega \u2013 see toimis ilusti, kuid suutis seletamatul po\u0303hjusel a\u0308ra tappa Linuxi alglaaduri (GRUB2). Seega, kes sellist asja plaanib, vo\u0303iks seda soovitavalt teha enne po\u0303hisu\u0308steemi lo\u0303plikku paigaldamist."}, {"text_idx": "#000037", "text": "Lo\u0303puks: va\u0308ike jama tekkis vanade DOSi ma\u0308ngudega \u2013 [L] Dosbox la\u0308ks u\u0308leekraanirez\u030ciimi puhul lahutusvo\u0303imega lolliks. U\u0308heks lahenduseks on lisada dosbox.conf\u2019i read"}, {"text_idx": "#000038", "text": "Aga lo\u0303ppkokkuvo\u0303ttes on Kakk u\u0308pris va\u0308ga rahul. Ja ka\u0308si on kah nu\u0308u\u0308dseks peaaegu korras."}, {"text_idx": "#000039", "text": "Nagu na\u0308ha, pa\u0308rineb eelmine postitus mitme kuu tagant. Vahepeal la\u0308ks elu u\u0308sna... huvitavaks. Tegelikult on seda siiamaani ja ilmselt pa\u0308ris mo\u0303nda aega veel. Aga et uus kooliaasta on algamas ja to\u0308iselt oleks siiski kasulik aeg-ajalt so\u0303na vo\u0303tta, siis aeg-ajalt hakkab siin ja\u0308lle midagi ilmuma \u2013 to\u0303ena\u0308oliselt peamiselt to\u0308o\u0308ga (IT-va\u0308rk) seonduvat."}]